CELEX: 
Language: lv
Date: 2016-04-08 00:00:00
Title: KOMISIJAS DELEĢĒTĀ REGULA (ES) …/.. ar kuru labo Deleģēto regulu (ES) 2016/341, ar ko papildina Eiropas Parlamenta un Padomes Regulu (ES) Nr. 952/2013 attiecībā uz pārejas noteikumiem, kurus paredz attiecībā uz konkrētiem Savienības Muitas Kodeksa noteikumiem, ja attiecīgās elektroniskās sistēmas vēl nedarbojas, un groza Komisijas Deleģēto regulu (ES) 2015/2446

PASKAIDROJUMA RAKSTS
            
            
               1.DELEĢĒTĀ AKTA KONTEKSTS
            
            
               Regula (ES) Nr. 952/2013 (Kodekss) saskaņā ar Līguma par Eiropas Savienības darbību (LESD) 290. pantu deleģē Komisijai pilnvaras papildināt dažus nebūtiskus Kodeksa elementus. Īstenojot minētās pilnvaras, Komisija 2015. gada 17. decembrī pieņēma Deleģēto regulu (ES) 2016/341, ar ko papildina Eiropas Parlamenta un Padomes Regulu (ES) Nr. 952/2013 attiecībā uz pārejas noteikumiem, kurus paredz attiecībā uz konkrētiem Savienības Muitas Kodeksa noteikumiem, ja attiecīgās elektroniskās sistēmas vēl nedarbojas, un groza Komisijas Deleģēto regulu (ES) 2015/2446. Ar Komisijas Deleģēto regulu paredzēja vispārpiemērojamus noteikumus, lai saskaņā ar pilnvaru deleģējumu papildinātu Kodeksa noteikumus un nodrošinātu skaidru un pienācīgu Kodeksa piemērošanu pārejas periodā, kamēr vēl nav pilnībā jauninātas vai ieviestas elektroniskās sistēmas, kas nepieciešamas Kodeksa piemērošanai.
            
            
               Pēc Deleģētās regulas (ES) 2016/341 stāšanās spēkā dažās 12. pielikuma daļās, kas skar vienkāršojumus, veidlapās tika konstatētas nepareizas atsauces. Turklāt tika konstatēts, ka šajā pašā pielikumā ir izlaistas dažas veidlapas, kas nejauši nebija iekļautas akta tekstā. Šo neprecizitāšu labošana ir ļoti svarīga Komisijai, dalībvalstīm un tirdzniecības aprindām, un tā ir priekšnoteikums, lai pareizi varētu īstenot Savienības tiesību aktus muitas jomā. 
            
            
               Regula (ES) Nr. 952/2013 un Komisijas Deleģētā regula (ES) 2016/341 tiks piemērotas no 2016. gada 1. maija. Tādēļ ir nepieciešams izdarīt labojumus Deleģētajā regulā (ES) 2016/341, iespējami drīz aizstājot veidlapas ar problemātiskajām atsaucēm un pievienojot pārējās trūkstošās veidlapas, lai nepieciešamās veidlapas būtu ieviestas līdz Kodeksa piemērošanas sākumam. 
            
            
               2.PIRMS AKTA PIEŅEMŠANAS NOTIKUSĪ APSPRIEŠANĀS
            
            
               Notikusi apspriešanās saskaņā ar Eiropas Parlamenta, Padomes un Eiropas Komisijas kopējās vienošanās par deleģētajiem aktiem 4. punktu.
            
            
               Akta projekts 2016. gada 17. martā Muitas Kodeksa ekspertu grupas sanāksmē tika iesniegts dalībvalstu pārstāvjiem. Dalībvalstis piekrita ierosinātajam labojumam.
            
            
               3.DELEĢĒTĀ AKTA JURIDISKIE ASPEKTI
            
            
               Komisijas Deleģētās regulas (ES) 2016/341 12. pielikums ir jālabo, lai novērstu konstatētos izlaidumus un kļūdas.
            
            
               Tā kā šie labojumi skar deleģētā akta saturu, piemērots instruments ir Komisijas Deleģētā regula, ar ko groza Deleģēto regulu (ES) 2016/341. To piemēros, ja vien Eiropas Parlaments vai Padome neizteiks iebildumus divu mēnešu laikā ar iespēju šo periodu pagarināt vēl par diviem mēnešiem. 
            
            
               KOMISIJAS DELEĢĒTĀ REGULA (ES) …/..
            
            
               (8.4.2016),
            
            
               ar kuru labo Deleģēto regulu (ES) 2016/341, ar ko papildina Eiropas Parlamenta un Padomes Regulu (ES) Nr. 952/2013 attiecībā uz pārejas noteikumiem, kurus paredz attiecībā uz konkrētiem Savienības Muitas Kodeksa noteikumiem, ja attiecīgās elektroniskās sistēmas vēl nedarbojas, un groza Komisijas Deleģēto regulu (ES) 2015/2446
            
            
               EIROPAS KOMISIJA,
            
            
               ņemot vērā Līgumu par Eiropas Savienības darbību,
            
            
               ņemot vērā Eiropas Parlamenta un Padomes 2013. gada 9. oktobra Regulu (ES) Nr. 952/2013, ar ko izveido Savienības Muitas kodeksu
                  1
               , un jo īpaši tās 279. pantu,
            
            
               tā kā:
            
            
               (1)Pēc Deleģētās regulas (ES) 2016/341
                  2
                pieņemšanas minētās deleģētās regulas 12. pielikuma daļā, kas skar vienkāršojumus, trīs veidlapās tika konstatētas neatbilstības sistēmām, kas izveidotas ar Savienības Muitas Kodeksu, kā arī atsauces uz procedūrām, kas vairs neeksistē. Minētās neatbilstības ietekmē juridisko skaidrību un tādēļ būtu jālabo.
            
         
         
            
               (2)Turklāt tika konstatēts, ka Deleģētās regulas (ES) 2016/341 12. pielikuma daļā, kas skar vienkāršojumus, kļūdas dēļ ir izlaistas vairākas veidlapas.
            
            
               (3)Tādēļ attiecīgi būtu jālabo Deleģētā regula (ES) 2016/341.
            
            
               (4)Lai Savienības Muitas Kodeksu varētu piemērot pilnībā, šīs regulas noteikumi būtu jāpiemēro no 2016. gada 1. maija,
            
            
               IR PIEŅĒMUSI ŠO REGULU.
            
            
               1. pants
            
            
               Labojumi Deleģētajā regulā (ES) 2016/341
            
            
               Deleģētās regulas (ES) 2016/341 12. pielikumu labo šādi:
            
            
               (1)veidlapas “Pieteikums atļaujai izmantot vienkāršoto deklarāciju un ierakstu deklarētāja reģistros ”, “Pieteikums atļaujai izmantot vienkāršojumus. Papildveidlapa - IMPORTS ” un “Paskaidrojumi dažādām pieteikuma veidlapas ailēm” aizstāj ar šīs regulas I pielikumā ietvertajām veidlapām;
            
            
               (2)pievieno šīs regulas II pielikumā ietvertās veidlapas.
            
            
            
               2. pants
            
            
               Stāšanās spēkā 
            
            
               Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
            
            
            
               To piemēro no 2016. gada 1. maija.
            
            
               Šī regula uzliek saistības kopumā un ir tieši piemērojama visās dalībvalstīs.
            
            
            
               Briselē, 8.4.2016
            
            
               
                     Komisijas vārdā
               
               
                     priekšsēdētājs
                     Jean-Claude JUNCKER
               
            
         
         
            
                  
                     (1)
                  
                        Eiropas Parlamenta un Padomes 2013. gada 9. oktobra Regula (ES) Nr. 952/2013, ar ko izveido Savienības Muitas kodeksu, OV L 269, 10.10.2013., 1. lpp.
               
               
                  
                     (2)
                  
                        Komisijas Deleģētā regula (ES) 2016/341, ar ko papildina Eiropas Parlamenta un Padomes Regulu (ES) Nr. 952/2013 attiecībā uz pārejas noteikumiem, kurus paredz attiecībā uz konkrētiem Savienības Muitas Kodeksa noteikumiem, ja attiecīgās elektroniskās sistēmas vēl nedarbojas, un groza Komisijas Deleģēto regulu (ES) 2015/2446, OV L 69, 15.3.2016., 1. lpp.
               
            
      
    ---documentbreak--- 
      
         
         
            
               PIELIKUMI
            
            
               dokumentam
            
            
               Komisijas Deleģētā regula,
            
            
               ar kuru labo Deleģēto regulu (ES) 2016/341, ar ko papildina Eiropas Parlamenta un Padomes Regulu (ES) Nr. 952/2013 attiecībā uz pārejas noteikumiem, kurus paredz attiecībā uz konkrētiem Savienības Muitas Kodeksa noteikumiem, ja attiecīgās elektroniskās sistēmas vēl nedarbojas, un groza Komisijas Deleģēto regulu (ES) 2015/2446
            
            
               I PIELIKUMS
            
            
            
               
                  
            
            
               
            
               
                  
            
            
               
            
               Paskaidrojumi par dažādām pieteikuma veidlapas ailēm
            
            
            
               Vispārīga piezīme
            
            
               Vajadzības gadījumā prasīto informāciju var sniegt atsevišķā pieteikuma veidlapas pielikumā, norādot attiecīgās veidlapas aili.
            
            
               Dalībvalstis var prasīt papildu informāciju.
            
            
               1.
                     Ieraksta pieteikuma iesniedzēja pilnu vārdu, uzvārdu/nosaukumu un EORI numuru. Pieteikuma iesniedzējs ir persona, kam tiks izdota atļauja.
            
            
               1.a.
                     Ieraksta uzņēmuma identifikācijas numuru.
            
            
               1.b.
                     Attiecīgā gadījumā ieraksta jebkuru iekšējo atsauces numuru, lai atļaujā norādītu šo pieteikumu.
            
            
               1.c.
                     Ieraksta attiecīgo kontaktinformāciju (kontaktpersonu, kontaktadresi, tālruņa numuru, faksa numuru, e-pasta adresi). 
            
         
         
            
               1.d.
                     Attiecīgajā ailē ierakstot “X”, norāda tās personas pārstāvības veidu, kas iesniegusi deklarāciju.
            
            
               2.
                     Attiecīgajā ailē ierakstot “X”, norāda, par kuru muitas vienkāršojumu veidu (ieraksts reģistros, vienkāršotā deklarācija vai centralizētā muitošana) un par kuru muitas procedūru (importu un/vai eksportu) tiek iesniegts pieteikums.
            
            
               3.
                     Ieraksta attiecīgo kodu:
            
            
               1
                     pirmais pieteikums atļaujai 
            
            
               2
                     pieteikums grozītai vai atjaunotai atļaujai (norāda arī attiecīgo atļaujas numuru).
            
            
               4.a.
                     Norāda, vai atzītā uzņēmēja statuss ir apliecināts; ja “JĀ”, tad ieraksta atbilstošo numuru.
            
            
               4.b.
                     Ieraksta attiecīgās(-o) atļaujas(-u), kam izmantos pieprasīto(-ās) vienkāršoto(-ās) procedūru(-as), veidu, atsauci un attiecīgā gadījumā termiņa beigu datumu; ja pieteikums(-i) atļaujai(-ām) ir tikko iesniegts(-i), tad ieraksta pieprasītās(-o) atļaujas(-u) veidu un pieteikuma datumu. 
            
            
               5.
                     Informācija par galveno uzskaiti, komerciāliem, fiskāliem vai citiem grāmatvedības materiāliem
            
            
               5.a.
                     Ieraksta tās vietas pilnu adresi, kur glabājas galvenā uzskaite.
            
            
               5.b.
                     Ieraksta uzskaites veidu (elektroniska vai uz papīra, izmantotās sistēmas un programmatūras veids).
            
            
               6.
                     Ieraksta pieteikumam pievienoto papildveidlapu skaitu.
            
            
               7.
                     Informācija par reģistriem (ar muitu saistītā uzskaite)
            
            
               7.a.
                     Ieraksta tās vietas pilnu adresi, kur glabājas reģistri.
            
            
               7.b.
                     Ieraksta reģistru veidu (elektroniski vai uz papīra, izmantotās sistēmas un programmatūras veids).
            
            
               7.c.
                     Attiecīgā gadījumā ieraksta citu būtisku informāciju par reģistriem.
            
            
               8.
                     Informācija par preču un darījumu veidu
            
            
               8.a.
                     Attiecīgā gadījumā ieraksta attiecīgo KN kodu, pretējā gadījumā ieraksta vismaz KN nodaļu un preču aprakstu.
            
            
               8.b.
                     Attiecīgo informāciju ieraksta ik mēnesi.
            
            
               8.c.
                     Attiecīgo informāciju ieraksta ik mēnesi.
            
            
               9.
                     Informācija par atļautajām preču atrašanās vietām un atbildīgo muitas iestādi
            
         
         
            
               9.a&b
                     Ieraksta pilnu nosaukumu un kontaktinformāciju. 
            
            
               10.
                     Ieraksta to attiecīgo muitas iestāžu pilnu nosaukumu, adresi un kontaktinformāciju, kurās precēm ir piemērota muitas procedūra.
            
            
               11.
                     Attiecīgā gadījumā ieraksta uzraudzības iestādes pilnu nosaukumu, adresi un kontaktinformāciju.
            
            
               12.
                     Attiecīgajā ailē ierakstot “X”, norāda vienkāršotās deklarācijas veidu; ja izmanto tirdzniecības vai citus administratīvus dokumentus, tad jāprecizē izmantoto dokumentu veids.
            
            
               
            
               II PIELIKUMS